Fotogalereya: Rigadagi “Mitti xayollar”

Rigada tashkil etilgan “Mitti xayollar” maket-ko‘rgazmasida atigi uch yevro evaziga Yevropa va Latviyaning go‘zal arxitekturasi, bu me’moriy obidalar orasida harakatlanayotgan poyezd va avtomobillarning modelchalari, mitti odamlar ishtirokidagi qiziqarli manzaralarni tomosha qilish mumkin, deya xabar bermoqda “Tchk.lv”.

Ko‘rgazma muallifi Vadim Dyatlenko qariyb 20 yildan beri maketlar tayyorlash bilan shug‘ullanadi, jahondagi ko‘plab shunday ko‘rgazmalarda ishtirok etgan. Rigadagi ekspozitsiyani tayyorlash uchun u olti oy vaqt va taxminan 100 ming yevro pul sarflagan.




“Rejalar hali bisyor. O‘yin maketlarini tayyorlash, haqiqiy lokomotivni boshqarish imkonini beruvchi pultni o‘rnatish maqsad qilingan. Bu lokomotiv yordamida mitti vagonlarni harakatlantirish, uning ichiga o‘rnatilgan kamera orqali esa kishi o‘zini xuddi mashinistdek his qilishi mumkin bo‘ladi”, — deydi Dyatlenko.




Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.